 Ezikiel 1  O wee ruo nafọ nke iri atọ, nọnwa nke anọ, nabalị ise nọnwa ahụ, mgbe m nọ nakụkụ osimiri Kiba netiti ndị a dọọrọ nagha, na eluigwe meghere, m wee hụ ọhụụ Chineke.Nabalị ise nọnwa ahụ, ya bụ, nafọ nke ise mgbe a dọrọsịịrị Eze Jehoyakin nagha,okwu Jehova ruru Ezikiel nwa Buzaị bụ onye nchụàjà ntị, nala ndị Kaldia, nakụkụ osimiri Kiba, aka Jehova dịkwasịkwara ya nebe ahụ.M wee hụ, ma, lee! oké ifufe si nebe ugwu fere na-abịa, e nwekwara nnukwu ígwé ojii na ọkụ na-enwu enwu, ìhè na-enwukwa gburugburu ígwé ojii ahụ, ihe yiri ọla nke na-egbu maramara sikwa netiti ya na-egbukepụ, ya bụ, netiti ọkụ ahụ.Ihe yiri ihe anọ dị ndụ sikwa netiti ya pụta, otú a ka ha dị: ha yiri mmadụ.Nke ọ bụla nwere ihu anọ, nke ọ bụla nime ha nwekwara nku anọ.Ụkwụ ha kwụụrụ akwụrụ, ọbụ ụkwụ ha yikwara ọbụ ụkwụ nwa ehi; ha na-egbukekwa dị ka ọla kọpa nke na-egbu maramara.Ha nwere aka mmadụ nokpuru nku ha, nakụkụ anọ ha, ha anọ nwere ihu, nweekwa nku.Nke ọ bụla nime nku ha na-emetụ ibe ya. Ha anaghị atụgharị atụgharị mgbe ha na-aga; nke ọ bụla na-aga ihu ihu.A bịa notú ihu ha dị, ha anọ nwere ihu mmadụ, nweekwa ihu ọdụm nakụkụ aka nri, ha anọ nwekwara ihu ehi nakụkụ aka ekpe; ha anọ nwekwara ihu ugo.Otú ahụ ka ihu ha dị. Ha gbasapụkwara nku ha agbasapụ ma chịlie ha elu. Nke ọ bụla nwere nku abụọ na-emetụ ibe ha, abụọ kpuchikwara ahụ ha.Nke ọ bụla nime ha na-aga ihu ihu. Ebe ọ bụla mmụọ nsọ chọrọ ka ha gaa, ha agaa. Ha anaghị atụgharị atụgharị ma ha na-aga.A bịa notú ihe anọ ahụ dị ndụ dị, ha yiri icheku ọkụ nke na-ere ere. Ihe yiri ọwa ọkụ na-aga ihu na azụ nagbata ihe ndị ahụ dị ndụ, ọkụ ya na-enwukwa enwu, àmụmà sikwa nọkụ ahụ na-egbu.Ihe ndị ahụ dị ndụ yiri àmụmà ka ha na-apụ ma na-alọghachi.Ka m nọ na-ele ihe ndị ahụ dị ndụ, lee! e nwere otu wiil dị nelu ala, nakụkụ ihe ndị ahụ dị ndụ, nakụkụ ihu anọ nke ọ bụla nime ihe ndị ahụ dị ndụ.A bịa notú wiil ndị ahụ dị na otú e si mee ha, ha na-egbu maramara dị ka nkume krisolaịt; ha anọ yiri ibe ha. Otú ha dị na otú e si mee ha dị nnọọ ka wiil nke dị nime wiil ọzọ.Ọ bụrụ na ha gawa, ha nwere ike ịga nakụkụ anọ ha. Ha anaghị atụgharị atụgharị ma ọ bụrụ na ha gawa nụzọ ọzọ.A bịa na gburugburu elu wiil ndị ahụ, ha dị elu nke na ha na-atụ egwu; anya jupụtara gburugburu elu wiil ndị ahụ, gburugburu ha anọ.Mgbe ihe ndị ahụ dị ndụ na-aga, wiil ndị ahụ na-aga nakụkụ ha. Mgbe e si nala bulie ihe ndị ahụ dị ndụ elu, a na-ebuli wiil ndị ahụ elu.Ebe ọ bụla mmụọ nsọ chọrọ ka ha gaa, ha agaa, ebe ọ bụ na mmụọ nsọ chọrọ ịga ebe ahụ; a na-ebulikwa wiil ndị ahụ elu nakụkụ ha, nihi na mmụọ nsọ nke na-akpa ike nahụ ihe ndị ahụ dị ndụ dị na wiil ndị ahụ.Ha gawa, wiil ndị ahụ agawa; ha guzoro otu ebe, wiil ndị ahụ eguzorokwa otu ebe; ọ bụrụ na e si nala bulie ha elu, a na-ebulikwa wiil ndị ahụ elu nakụkụ ha, nihi na mmụọ nsọ nke na-akpa ike nahụ ihe ndị ahụ dị ndụ dị na wiil ndị ahụ.Nelu isi ihe ndị ahụ dị ndụ, e nwere ihe yiri mbara igwe nke na-egbu maramara dị ka mkpụrụ mmiri dị egwu, ọ gbasapụrụ nelu isi ha.Ha gbasara nku ha agbasa nokpuru mbara igwe ahụ, otu na-emetụ ibe ya. Nke ọ bụla nime ha nwere nku abụọ nke kpuchiri otu akụkụ ahụ ya, nke ọ bụla nwekwara nku abụọ nke kpuchiri akụkụ ahụ ya nke ọzọ.M wee nụ ụda nku ha mgbe ha na-aga, bụ ụda yiri nke nnukwu mmiri, dị ka ụda nke Onye Pụrụ Ime Ihe Niile, dị ka mkpọtụ ọgba aghara, dị ka mkpọtụ nke ebe a mara ụlọikwuu. Mgbe ha guzoro otu ebe, ha na-achịtu nku ha.M wee nụ otu olu nelu mbara igwe ahụ nke dị nelu isi ha. Mgbe ha guzoro otu ebe, ha na-achịtu nku ha.Nelu mbara igwe ahụ nke dị nelu isi ha, e nwere ihe yiri nkume safaya, ihe yiri ocheeze. Nelu ihe ahụ yiri ocheeze, e nwere onye yiri mmadụ nke nọkwasịrị ya, nelu.M wee hụ ihe yiri ọla na-egbu maramara dị ka ọkụ gbaa gburugburu nime ya, malite nihe yiri úkwù ya gbagoo; malitekwa nihe yiri úkwù ya gbadaa, m hụrụ ihe yiri ọkụ, ìhè na-enwukwa gburugburu ya.E nwere ihe yiri ụta nke na-apụta nígwé ojii nụbọchị mmiri na-ezo. Ọ bụ otú ahụ ka ìhè nke na-enwu gburugburu ya dị. O yiri ebube Jehova. Mgbe m hụrụ ya, m gburu ikpere nala, kpudo ihu nala, m wee malite ịnụ olu onye ahụ nke na-ekwu okwu. 